ඉම්රාන් සහභාගි වූ පළමු ටෙස්ට් තරගය 1971දී එංගලන්තය සමඟ පැවැති තරගයයි. ඉන් වසර තුනකට පසු ඔහු පෲඩෙන්ෂල් කුසලානය සඳහා එංගලන්තය සමඟ පැවැති තරගය සඳහා එක්දින වරම් දිනා ගන්නට සමත් විය. එංගලන්ත අධ්‍යාපනය නිම කළ ඉම්රාන් 1976දී යළි පාකිස්තානයට පැමිණි අතර ජාතික කණ්ඩායමට එක් වී එහි නිත්‍ය ස්ථානයක් හිමි කර ගැනීමට සමත් විය.1976 - 77 ක්‍රීඩා වාරයේ ඔස්‌ට්‍රේලියාවේ හා නවසීලන්තයේ සංචාරය කළ පාකිස්තානු ක්‍රිකට් කණ්ඩායම ඉන්පසු බටහිර ඉන්දීය කොදෙව්හි සංචාරයක නිරත වූහ. එම සංචාර ඉම්රාන්ගේ පළමු විදේශ සංචාර විය. 1978දී ඕස්ට්‍රේලියාවේ පර්ත්හි පැවැති වේග පන්දු තරගාවලියකදී ඉම්රාන් තමා ලොව සිටින වේගවත්ම පන්දු යවන්නන්ගෙන් එකෙකැයි සනාථ කළේය. පැයට කිලෝමීටර 139.7 වේගයෙන් පන්දු යැවූ ඔහු වේගපන්දු යවන්නන් අතර තුන් වැනි ස්ථානය දිනා ගත්තේය. පළමු ස්ථානය ජෙෆ් තොම්සන්ටද දෙවැනි ස්ථානය මයිකල් හෝල්ඩිංටද හිමි විය. එවක නම් දැරූ වේග පන්දු යවන්නන් වූ ඩෙනිස් ලිලී, ගැරත් ල රූක්ස්, ඇන්ඩි රොබට්ස් වැනි ක්‍රීඩකයන් පරාජය කිරීමට ඉම්රාන් සමත් විය.
ඉම්රාන් එංගලන්තය සමඟ එක්දිනවරම් හිමිකරගත්තේ කුමන කුසලානය සඳහාද?
පෲඩෙන්ෂල් කුසලානය සඳහා